
REFERAT


Privind reglementarea juridică incintă Biblioteca Centrală Universitară EUGEN TODORAN din Timişoara prin atribuire dezmembrare şi unificare teren

Se propune spre analiză Comisiilor nr.I, II, III, IV şi V din cadrul Consiliului Local al Municipiului Timişoara, materialul întocmit de Serviciul Banca de Date Urbană şi Cadastru din cadrul Instituţiei Arhitectului Şef, în baza cererii DP2011-005893/21.09.2011, depusă de BIBLIOTECA CENTRALĂ UNIVERSITARĂ-EUGEN TODORAN din Timişoara, prin care se solicită reglementarea juridică a incintei prin atribuirea în administrare operativă a suprafeţei totale de teren de 447 m.p., şi anume :

· 447  m.p./12621 m.p. teren din parcela cu nr. topo 430087 înscrisă în CF nr. 430087 Timişoara proprietatea Municipiului Timişoara domeniul public.
Parcela de teren pentru care se solicită aprobarea atribuirii terenului în administrare operativă este cuprinsă în incintă şi este ocupată de clădirea Bibliotecii Centrale Universitară Eugen Todoran.
Prin atribuirea în administrare a terenului solicitat , proprietarul acestuia rămâne neschimbat.
UNIVERSITATEA POLITEHNICĂ DIN TIMIŞOARA prin adresa 11785/29.08.2011 a dat acordul pentru atribuirea acestei suprafeţe de teren Bibliotecii Centrale Universitare Eugen Todoran .  Incinta Bibliotecii Centrale Universitară Eugen Todoran cuprinde şi suprafaţa de teren de 3173 m.p. ce formează parcela cu nr. topo 9595/2,9603, 9602/2, 9604 întabulat în CF nr. 405960 Timişoara (CF nr. vechi 101942) – proprietate a Statului Român în administrare operativă a Bibliotecii.
Prin adresa UR 2011-5893/14.11.2011 Direcţia de Patrimoniu prin Serviciul Administrare Patrimoniu – Baze sportive confirmă că pentru aceste parcele de teren nu au fost depuse cereri de revendicări .
Prin adresa DP2011-5893/01.11.2011 Serviciul Juridic confirmă că penru aceste parcele nu există litigii.

 Prin adresa UR 2011-5893/01.11.2011 Serviciul Administrare Fond Funciar confirmă că pentru aceste parcele nu există cereri de revendicare. 


Atribuirea, unificarea şi dezmembrarea terenului în cauză se face în conformitate cu documentaţia cadastrală, întocmită de SC Black Light plansa nr. 1 din proiect nr. 1349/2008 prin emiterea Certificatului de Urbanism de către Serviciul B.D.U.C. din cadrul Instituţiei Arhitectului Şef.

Pentru dezmembrarea şi/sau unificarea parcelelor de teren ce formează incinta, Biblioteca Centrală Universitară EUGEN TODORAN din Timişoara va prezenta Serviciului Bancă de Date Urbană şi Cadastru documentaţii cadastrale în vederea obţinerii Certificatelor de Urbanism şi avizarea planurilor aferente.

